b'\n_START_ARTICLE_\nSiva voda\n_START_PARAGRAPH_\nSiva voda je glede na definicijo Cambridge Advanced Learner\'s Dictionary voda, ki je bila predhodno \xc5\xbee uporabljena, na primer za umivanje in jo je mogo\xc4\x8de zadr\xc5\xbeati in ponovno uporabiti na primer za splakovanje strani\xc5\xa1\xc4\x8d. Glede na danes uveljavljeno prakso za sivo vodo velja \xc5\xa1ir\xc5\xa1a definicija in sicer: \xc2\xbbSiva voda je odpadna voda, ki nastane ob umivanju, lahko vklju\xc4\x8duje tudi odpadno vodo iz gospodinjstev (kuhinjska odpadna voda, voda iz strojev za pranje in pomivanje posode)\xc2\xab. Razlikuje se od \xc4\x8drne vode, ki vsebuje odplake iz strani\xc5\xa1\xc4\x8d (fekalije)._NEWLINE_Sivo vodo je zaradi manj\xc5\xa1e vsebnosti onesna\xc5\xbeeval la\xc5\xbeje o\xc4\x8distiti do stopnje, pri kateri je mo\xc5\xbena ponovna uporaba na kraju nastanka, kot odpadno vodo, ki vsebuje tudi \xc4\x8drno vodo in jo po \xc4\x8di\xc5\xa1\xc4\x8denju v skupni \xc4\x8distilni napravi do stopnje, ko je kakovost vode primerna vrnemo v vodno okolje (reke, morje). V de\xc5\xbeelah Bli\xc5\xbenjega vzhoda in Severne Afrike, kjer vodnih virov primanjkuje, njihova kakovost je na sploh slaba, naseljenost in urbanizacija pa intenzivna, je zbiranje, priprava in ponovna uporaba sive vode okoljsko in tudi ekonomsko upravi\xc4\x8dena.\n_START_SECTION_\nRaba sive vode\n_START_PARAGRAPH_\nSiva voda se za potrebe posameznih gospodinjstev, stanovanjskih ali poslovnih zgradb (zgradba \xc2\xbbDeutsche Gesellschaft f\xc3\xbcr Technische Zusammenarbeit, GIZ\xc2\xab, Eschborn, Nem\xc4\x8dija) in naselij danes uporablja kot sanitarna voda (splakovanje strani\xc5\xa1\xc4\x8d), kot voda za zalivanje in namakanje, lahko tudi kot vir toplote.\n_START_SECTION_\nPravna ureditev\n_START_PARAGRAPH_\nV okviru dr\xc5\xbeav Evropske skupnosti velja za uporabo sive vode \xc2\xbbEU Standard DIN EN 12056-1(2000) Gravity drainage systems inside buildings, Part 1: General and performance requirements\xc2\xab. Slovenski in\xc5\xa1titut za standardizacijo vodi standard pod oznako\xc2\xa0\xc2\xbb SIST EN 12056-1:2001" . Pravno so sive vode urejene tudi v nekaterih zveznih dr\xc5\xbeavah Zdru\xc5\xbeenih dr\xc5\xbeav Amerike.\n_START_SECTION_\nPriprava sive vode za ponovno uporabo\n_START_PARAGRAPH_\nSiva voda, ki se v okviru posameznih gospodinjstev zbira po lo\xc4\x8denem sistemu cevovodov se hrani v posebnih zbiralnikih. Zaradi mo\xc5\xbene vsebnosti organskih snovi, lahko tudi patogenih snovi ter zaradi njene temperature se obi\xc4\x8dajno ne uporablja neposredno (npr.: zalivanje). Potrebno jo je predhodno primerno pripraviti. Soli in kemijske snovi iz mil in detergentov, ki so lahko za zalivanje rastlin \xc5\xa1kodljive je priporo\xc4\x8dljivo nevtralizirati s pomo\xc4\x8djo vodnih rastlin v umetno oblikovanih mokri\xc5\xa1\xc4\x8dih (biolo\xc5\xa1kih \xc4\x8distilnih napravah) ali v za ta namen izdelanih filtrirnih napravah. Za zni\xc5\xbeanje morebitne stopnje kislosti se sivi vodi lahko dodaja sadra (kalcijev sulfat). Organske snovi od odpadkov hrane rastline uporabijo kot hranilo. _NEWLINE_\xc5\xa0tudije iz leta 2010 ka\xc5\xbeejo, da uporaba sive vode za zalivanje nima nobenih pomembnej\xc5\xa1ih \xc5\xa1kodljivih vplivov na zdravje ljudi._NEWLINE_V zalogah sive vode se lahko hitro razvije proces eutrofikacije, zato je ni mogo\xc4\x8de hraniti dalj\xc5\xa1i \xc4\x8das_NEWLINE_Zaradi vsebnosti organskih snovi siva voda nikoli ni uporabna za pitje, niti za umivanje.'